93.4fm – Radio Namakwaland – Die beste in die weste. » Dag 5 Dinsdag 13 Augustus
Dag 5 Dinsdag 13 Augustus13 Aug 2013 by admin
Dag 5 : Ons kuier steeds by Kabula Lodge langs die Zambezi Rivier
Dis Dinsdag en die druk is nie so groot soos ander oggende nie, want ons slaap twee aande by Kabula. Na’ n heelike ontbyt is die hele groep oppad en ons ry 60km Noord tot by Sioma Waterval. Dis die tweede hoogste waterval in Zambië en ‘n pragtige gesig. Die verwagting van ‘n lekker vinnige motorboot om almal in die kortste moontlike tyd op die eiland te kry met die mooiste uitsig word vinnig gesink toe daar ‘n man met ‘n 4 sitplek bootjie en 2 roeispane opdaag. Op die ou einde is dit een groot avontuur en almal geniet die uitstappie, maar die manne is nie sterk genoeg om almal na die eiland te neem nie.
Terug by Kabula word daar gerus en teen vieruur is dit weer tyd om bietjie op die water te kom, op soek na daai tiervisse. ‘n Seekoei laat een groep baie groot skrik toe hy onder die vlot waarop hulle kuier opkom. Behalwe vir ‘n paar mense wat van hulle stoele afgegooi word en een wat kneusplekke opgedoen het, is daar wonderbaarlik geen ander beserings nie. Ons word weer almal daaraan herrinner dat wilde diere altyd as gevaarlik beskou moet word en dat mens nooit te naby aan hulle moet kom nie.
Teen sononder is die nuwelinge in die groep hard aan die voorberei vir die aand se konsert. Dit is tradisioneel die gewoonte om nuwelinge so in te lyf. Hulle het die groep laat skaterlag en almal geniet die aand verder. Almal is opgewonde oor die die feit dat ons die volgende dag met die pont oor die rivier sal beweeg.
Deel dit!	2 Comments	Ilene Esterhuysen
Reply	Hallo aan almal-veral aan die Aranos/Gochas toergangers
Ons volg jul doen-en-late op die blog en dit lyk heerlik-is groen van jaloesie!
Geniet dit vreeslik en neem baie kiekies!
Liefde- groete uit ‘n koue Bloemies.
Ilene, Andre en Eldene Esterhuysen
Reply	Ek toer lekker aam met julle .Dankie vir die fotos .Hou ou Willem Smit nog by?
25/05/2017, 7:01 am